Uutisissa: satoja kastetaan ja tuhannet palvelevat Jumalaa -
yllättävässä paikassa. Raporttimme Kiinan "Kolmen itsen" herätyksestä.
Pastori ei suostu pakenemaan vaaraa ja hätää Syyriasta, -
koska maassa tarvitaan kristittyjä.
Räätälöity ystävänpäivän rakkaus- tarina: tosielämän saturomanssi.
Hei ja tervetuloa uutisten pariin!
Ennennäkemätön herätys ravistelee osia Kiinaa.
Tänään näytämme siitä videon yksinoikeudella. Reportaasi kertoo, -
miten Jumala liikkuu kommunistien kontrolloimissa valtion kirkoissa.
George Thomas matkusti Etelä-Kiinaan, -
jossa hän sai käsiinsä ennen näkemättömiä kuvia kirkkojen sisältä.
Torstai-ilta Fujianin maakunnassa Kaakkois-Kiinassa.
Kymmenittäin miehiä ja naisia tanssii, heiluttaa lippuja, -
puhaltaa sofariin, laulaa ja ylistää Jumalaa.
Video voisi hyvin olla karismaattisesta jumalanpalveluksesta USA:sta, -
mutta se onkin kommunistisesta, virallisesti yhä ateistisesta Kiinasta.
Duan Huilai pitää merkittävänä, -
että tämä tapahtuu valtion valvomassa seurakunnassa, -
Kolmen itsen kirkossa.
On menossa rajuja muutoksia. Jumala liikkuu voimallisesti "Kolmen itsessä".
Duan ja vaimo ovat todistaneet liikehdintää.
He ovat vuosia kierrelleet maaseudulla evankelioimassa -
ja dokumentoimassa Pyhän Hengen toimintaa Kolmen itsen kirkoissa.
Herra nostaa Jumalaa rakastavia ihmisiä näissä seurakunnissa: -
monia veljiä ja sisaria, jotka haluavat palvella Häntä.
Duan pitää merkittävänä sitä, mitä on meneillään Pekingissä ja muualla.
Jumala liikkuu voimakkaasti Kolmen itsen kirkossa. Se on merkittävää, -
kun tiedetään, mitä on tapahtunut viimeksi kuluneen 30 vuoden aikana.
Mikä oli Kolmen itsen tilanne 30 vuotta sitten?
Jokainen saarna piti toimittaa viranomaisille tarkastettavaksi.
Nuoria ei päästetty tilaisuuksiin. Oli vain vanhoja, pääosin naisia.
Ei saanut julistaa Pyhästä Hengestä, lopunajoista eikä parannuksenteosta.
Ei tullut kysymykseenkään puhua parantumisista, ihmeistä ja merkeistä.
Ja voitte saarnata niistä nyt? - Voimme. Nyt ne hyväksytään.
Kiinassa on kahdenlaisia kirkkoja: rekisteröityjä ja rekisteröimättömiä.
Valtio hyväksyy rekisteröidyt, Kolmen itsen kirkot.
Rekisteröimättömät, maanalaiset seurakunnat tai kotiseurakunnat -
toimivat salassa valtiolta. Niitä on vainottu ankarasti.
Vainojen myötä ne ovat kasvaneet.
Kolmen itsen kirkot eivät ole kokeneet samanlaista kasvua, ennen kuin nyt.
Nyt Kolmen itsen kirkossa on isoja herätyksiä.
Tri Zhao Xiao on Kiinan johtavia kristinuskon asiantuntijoita.
Hän oli kommunistipuolueen jäsen ja ateisti. Hän kääntyi luettuaan Sanaa.
Miltä herätys näyttää?
Haidianin seurakunnan tilaisuuksiin on yli sadan metrin jono.
Shenzhenissä kastetaan keskimäärin 500 ihmistä joka sunnuntai.
30―40 vuotta sitten Kiinan hallinnolla oli laki, -
etteivät alle 18-vuotiaat saaneet mennä Kolmen itsen kirkkoon.
Onko asian laita yhä niin?
Nuorten osuus kasvaa.
Miespuolisia koulutettuja, valtavirran julkkiksia etenkin suurkaupungeissa -
käy kirkossa. Ennen kävi vain ikäihmisiä.
Palataan torstain iltatilaisuuteen Fujianiin.
Käynnissä on nelipäiväinen Rakkausleiri-tapahtuma.
Rakkausleiri auttaa kasvamaan uskossa ja lähentymään Jumalaa.
Pastori Sun Rengui johtaa leiriä. Hän sai idean 12 vuotta sitten, -
kun Pyhä Henki ilmestyi hänen saarnatessa Kolmen itsen kirkossa.
Kesken jumalanpalveluksen -
kaikki läsnä olleet kokivat yhtäkkiä Pyhän Hengen voitelun laskeutuvan.
Ihmisiä kaatuili. Jotkut alkoivat voida pahoin.
Kun ylistys alkoi, ihmiset purskahtivat itkuun. Ihmisiä parani.
Pahoja henkiä lähti ihmisistä.
Pastori Sun sanoo, että se oli ennen kokematonta.
Emme olleet koskaan saaneet teologista opetusta Pyhästä Hengestä.
Se oli täysin uutta meille.
Sana levisi nopeasti.
Olimme alueen ensimmäisiä seurakuntia, jotka kokivat tällaista.
Johtajia tuli muualtakin. He janosivat Henkeä. Hekin saivat kokea sen.
Seurakunnalla on kaksi orpokotia ja kaksi vanhainkotia.
Rakkausleirejä on kahdesti vuodessa.
Tavoitteita on neljä: evankelioida, tukea perheitä, -
opetuslapseuttaa ja rohkaista muitakin Kolmen itsen kirkkoja Hengen työssä.
Tämä on todistaa pastoriparille, -
että Jumala on tekemässä suuria maailman väekkäimmässä maassa.
Puhuin hiljattain Shandongissa, Henanissa ja Zhejiangissa.
Kokouksissa oli noin 8 000 ihmistä. Jouluna puhuin Yuhuanissa kirkossa.
Hämmästyin. Siellä oli 12 000 ihmistä!
Pastoripari, tri Zhao ja monet muut pitävät kunniana, -
että he saavat olla mukana tuomassa kiinalaisia Kristukselle.
Kristittyjen määrä Kiinassa kasvaa nopeasti.
Se merkitsee, että Kristus alkaa toimia aktiivisesti yhteiskunnassamme.
George Thomas, Kiina.
Rohkaisevaa!
Huolimatta hyvistä uutisista, Kiinassa esiintyy yhä vainoja.
Hallinto vapautti juuri kiinalaispastori Huang Yizin.
Hän oli vankilassa viisi kuukautta -
syytettynä kansallisen turvallisuuden vaarantamisesta.
Hän johtaa seurakuntaa Zhejiangin provinssissa, -
jossa viranomaiset ovat repineet ristejä yli 1 700 kirkon katolta.
Huang oli hiljattain vuoden vankilassa
johdettuaan rukousmielenosoitusta ristien poistamiskampanjaa vastaan.
China Aid -järjestön Bob Fu kertoo Huangin olleen laiha ja kalpea.
Vankila on tunnettu kidutuksista.
Työtä sota-alueella: pastori ei jätä laumaansa ja kaupunkiaan -
vaikka hän itse pääsisi turvaan Amerikkaan.
Hei! Olen Terry Meeuwsen.
Tiesitkö, että maailmassa on yli 148 miljoonaa orpoa?
Sain oppia orpojen ahdingosta kolmelta pieneltä tytöltä.
Vietin mieheni kanssa kuukauden ukrainalaisessa orpokodissa, -
kun adoptoimme kolme sisarta kahdeksan vuotta sitten.
Näin omakohtaisesti yksinäisyyden, -
hylkäämisen tuskan ja rakkaudenkaipuun.
Kokemus muutti minut iäksi, -
ja sen pohjalta syntyi Orvon lupaus -työ.
Autamme orpoja ja syrjäytymis- vaarassa olevia lapsia yli 50 maassa.
Olemme antaneet tuhansille kodin, koulutuksen ja elämänhallintataitoja.
Tule sinäkin perheeksi orpolapsille.
Soita ruudun numeroon, koska joka lapsi ansaitsee onnellisen elämän.
Jokaisen lapsen sisällä on sankari, -
johtaja, -
ystävä muille, -
joku, joka auttaa, -
joka toimii oikein, -
joka unelmoi tulevaisuudestaan.
He tarvitsevat apuamme.
Mitä teen?
Mitä sanon?
Miltä pitäisi tuntua?
Superkirja opettaa lapsille moraalisia ja hengellisiä totuuksia -
lapsille tuttujen tilanteiden kautta sekä Jumalan Sanaa.
Liity Superkirja-kerhoon. Saat uusia jaksoja, sitä mukaa kun ne ilmestyvät.
Paketissa on kaksi DVD-levyä annettavaksi toisille.
Lähetämme levyt 25 dollarin lahjoitusta vastaan.
Hei taas! Historiallinen tapaaminen Kuubassa: -
tätä ei ole tapahtunut miltei tuhanteen vuoteen.
Paavi Fransiscus ja patriarkka Kirill tapasivat Havannassa.
Roomalais-katolisen ja ortodoksisen kirkon johtajat -
tapasivat nyt ensikertaa kirkkojen teiden erottua vuonna 1054.
Kirkkojohtajat kokoontuivat keskuste- lemaan Isisin uhasta Lähi-idässä.
CBN News jututti tri Corne Bekkeriä Regentin yliopistosta -
tapaamisen merkityksestä. Voit katsoa haastattelun kotisivuiltamme.
Väliaikainen tulitauko voisi tuoda helpotusta Syyrian asukkaille.
Taisteluja on paennut yli 5 miljoonaa ihmistä pääosin Alepposta.
Pastori Harout on armenialainen evankelikaalinen pastori, -
joka ei suostu jättämään seurakuntaansa Aleppossa.
Hän kertoi toimittaja Abigail Robertsonille, -
että syyrialaiset tarvitsevat kristittyjä nyt enemmän kuin koskaan.
Elämästämme tuli vaarallista.
Tunnemme suurempaa vastuuta ihmisistä, joita palvelemme.
Sodan runtelema kansa tarvitsee kristittyjä, -
jotka ovat täyttyneitä Pyhällä Hengellä, rakkaudella ja innolla.
Yritämme jäädä tänne niin pitkäksi aikaa kuin sota jatkuu.
Koetko, että Aleppo on tyhjentynyt, -
vai onko yhteisöllisyyden tunne vielä vahva?
Yhteisöllisyyttä on, vaikka monet ovat kylläkin lähteneet.
Syyrian asukkaista puolet asuvat nyt hajallaan ympäri maailmaa.
He siirtyvät pakolaisstatuksen alle.
Meidän täytyy jäädä Syyriaan.
Pitää suojella kirkkoja, kouluja ja keskuksiamme.
Et siis aio lähteä. - En tahdo lähteä.
Haluan olla omieni parissa kaupungissani -
Syyrian armenialaisten protestanttikirkkojen johtajana.
Jumala kutsui minut sinne. Kutsu ei ole voimassa vain hyvinä päivinä.
Se on voimassa aina, kaikkina päivinä.
Kaksi viikkoa sitten saarnasin siitä, -
miten Jeesusta kiusattiin ja koeteltiin autiomaassa.
Saarnani opetus oli, että usko pitää koetella.
Jos saatana piirittää meitä, -
meidän ei pidä paeta autiomaasta ja luovuttaa aluetta saatanan käsiin.
Jeesus jäi sinne.
Me jäämme tänne ja sanomme saatanalle: "Lähde täältä!"
Ellei uskoamme koetella, -
emme näe, miten todellista ja voimallista uskomme on.
Koetuksen aikana uskomme voi saada lisää voimaa.
Meidät koetellaan tulessa.
Tuli on aina koko yhteisön yllä.
Meillä on monia haasteita.
Uskon, että uskoammekin haastetaan tänään.
Nyt ei ole aika lähteä vaan jäädä -
ja todistaa ihmeellisestä työstä, jota Jumala tekee elämässämme.
Uskotko, että Jumala on Syyriassa ja että Hän toimii siellä? - Uskon.
Uskon, että kaikki on Jumalan hallinnassa.
Ovatko muslimit hakeneet sinulta apua ja lohdutusta?
Kirkkomme ja kirkon piha sijaitsevat muslimialueella.
Kaikki tulevat poliklinikallemme -
ja sosiaalisen avun keskukseemme.
Yritämme ojentaa kätemme ja auttaa, -
etenkin kun vedenjakelu keskeytyy Aleppossa.
Mitä ikinä mahdollisuuksia tai resursseja meillä onkaan, -
yritämme jakaa niitä kaikille kaupunkilaisille syrjimättä.
Se on opetuksemme ja uskomme. Näin olemme syyrialaisia Syyriassa.
Muista Syyrian kristittyjä rukouksin ja rohkaise heitä.
Kirjoita kommenttisi ja rukouksesi uutisten Facebook-sivuille.
Islamistiterroristit vapauttivat panttivankinaan pitämänsä -
australialaislähetin Burkina Fasossa Länsi-Afrikassa.
Jocelyn Elliott vapautettiin. Aviomies, kirurgi Ken Elliott jäi panttivangiksi.
Jocelyn Elliott on luovutettu Australian viranomaisille Nigerissä.
Keskustelin hänen kanssaan aamulla.
Hän on hyvävointinen ja helpottunut mutta väsynyt.
Kannamme huolta Kenneth Elliottista, joka on yhä vankina.
Al-Qaidaan yhdistetty ryhmä sieppasi Elliottit -
tehdessään pääkaupungissa iskun, joka vaati 30 ihmishenkeä.
Elliottit ovat yli 80-vuotiaita. Heillä on ollut klinikka maassa yli 40 vuotta.
Seuraavaksi: nainen unelmoi rakkaudesta, mutta vuodet vierivät -
ja unelmat ajelehtivat ulapalle, kunnes aalto toi hänelle surffarin mukanaan.
Taivas
Silmä ei ole nähnyt eikä korva kuullut, -
mitä Jumala on valmistanut niille, jotka häntä rakastavat.
Siellä ei ole enää kyyneleitä eikä surua.
Ei enää kärsimystä. Siksi haluamme päästä sinne.
"Heaven" (Taivas) ― Tilaa Pat Robertsonin uusi DVD-opetus.
Saatavana nyt.
Hei! Olen Terry Meeuwsen.
Tiesitkö, että maailmassa on yli 148 miljoonaa orpoa?
Sain oppia orpojen ahdingosta kolmelta pieneltä tytöltä.
Vietin mieheni kanssa kuukauden ukrainalaisessa orpokodissa, -
kun adoptoimme kolme sisarta kahdeksan vuotta sitten.
Näin omakohtaisesti yksinäisyyden, -
hylkäämisen tuskan ja rakkaudenkaipuun.
Kokemus muutti minut iäksi, -
ja sen pohjalta syntyi Orvon lupaus -työ.
Autamme orpoja ja syrjäytymis- vaarassa olevia lapsia yli 50 maassa.
Olemme antaneet tuhansille kodin, koulutuksen ja elämänhallintataitoja.
Tule sinäkin perheeksi orpolapsille.
Soita ruudun numeroon, koska joka lapsi ansaitsee onnellisen elämän.
Haluamme, että lapset oppivat tuntemaan Sanan, -
mutta arjen kiireessä tarvitsemme joskus apua.
Lasten ilmainen raamattusovellus opettaa Sanaa hauskalla tavalla -
kivojen pelien, -
mahtavien videoiden -
ja Raamatun sankarikertomusten kautta.
Saatavana iTunesista ja Google Playstä.
Cheri Martin ja aviomies Ben juhlivat neljättä ystävänpäivää avioparina.
Cheri odotti tosirakkautta pitkään.
Viisikymppisten lähestyessä hän alkoi epäillä, löytäisikö hän sitä ikinä.
Cheri Martin varttui valkoisilla hiekka- rannoilla Floridan Pensacolan lähellä.
Pastorin tytär Cheri uskoi saavansa prinssinsä eräänä päivänä.
Kun olin parikymppinen, ystävä toisensa jälkeen meni naimisiin.
Se tuntui haikealta, koska en silloin vielä tapaillut juuri ketään.
Tuntui, että aika kuluu ja Jumala kulkee ohitseni.
Cheri uskoi Jumalan luvanneen hänelle aviomiehen. Hän jaksoi toivoa.
Mutta suhteet eivät kestäneet.
Rukoilin Jumalaa: "Älä anna minun vaipua epätoivoon."
Odotin ja etsin Jumalaa.
Jesaja sanoo: "ei sinua enää sanota hylätyksi -
vaan maatasi sanotaan aviovaimoksi." Tartuin siihen.
Cheri oli yli 45-vuotias. Ketään ei ollut kiikarissa, -
kunnes ystävät kutsuivat hänet häihin ― ja tapaamaan surffarin, Benin.
Aulan keskellä seisoi yksinään upea mies smokissaan.
Ajattelin: "Tuon täytyy olla se, josta ystäväni kertoi."
Etsin ystäväni käsiini. "Sano, että hän on se." Ystäväni sanoi: "Hän on se."
Ben ja Cheri tapasivat seurakunnassa seuraavana päivänä.
Tilaisuuden jälkeen hän tuli esittäytymään.
Hänkin oli huomannut minut.
Oliko se rakkautta ensisilmäyksellä? - Olin kiinnostunut Cheristä.
Cheri yrittää kertoa, että olin tavallaan vielä vereslihalla.
Cheri ei tiennyt, että Benillä oli takanaan kivulias avioero.
Surffari Ben ei tiennyt, että Cheri pelkäsi vettä.
Otan aurinkoa, ja hän surffaa.
Mutta suhteen alku kangerteli. He erosivat kuukausiksi.
Edellinen avioliittoni päättyi eroon. Se ei ikinä kuulunut suunnitelmiini.
Piti luopua toivosta, että palaisin yhteen entisen vaimoni kanssa.
Sanoin: "Minun lisäkseni ei saa olla muita. En halua olla toinen nainen.
Haluan koko sydämesi." Hän sanoi: "Haluan olla sinun kanssasi."
Joku viimein sanoi: "Valitsen sinut." Se tuntui ihanalta.
Kesällä 2012 pari oli tapaillut silloin tällöin parin vuoden ajan.
Cherin 50-vuotispäivä lähestyi.
Emme olleet katselleet sormuksia emmekä keskustelleet avioliitosta.
Ben kysyi, mitä haluan tehdä syntymäpäivänäni.
Sanoin: "Haluan kävellä rannalla auringonlaskun aikaan."
Kävelimme dyynien yli rannalle. Tällä puolella oli häät.
Tuolla puolella oli häät. Oikeasti.
Hän kysyi: "Oletko ajatellut häitä rannalla?"
Hiekkadyyneillä Cherin 50. syntymäpäivänä -
yhdeksän vuotta nuorempi Ben tunnusti rakkautensa.
Kerroin rakastavani häntä ja haluavani viettää hänen kanssaan loppuelämäni.
Kysyin, haluasiko hän sitä. Hän sanoi "kyllä". Kaivelin sormusta taskustani.
Cherin mukaan ikäerolla ei ollut merkitystä.
Herra häivytti sen. Ihmiset sanovat, ettei ikäeroa huomaa.
Cheri ja Ben kihlautuivat 2. kesäkuuta. Häät olisivat viiden kuukauden päästä.
Suuri päivä oli 3.11.2012.
Sää oli upea. Sekin oli iso kiitosaihe.
Vuokrasimme rannalta talon.
Perheemme olivat läsnä. Meidät vihittiin rannalla.
Cheri sanoo elämänsä todistavan, että kun Jumala lupaa jotain, -
Hän on uskollinen, vaikka se ei toteutuisikaan heti.
Pyydä Häneltä lupaus ja pidä siitä kiinni, sillä Hän on uskollinen.
Halusin todellisen kumppanin. Jumala antoi sen Cherissä.
Sydämeni on turvassa Cherissä. Ikäkin on vain numero.
Cheri on upea, ja Jumala on hyvä.
Joka vaimon löysi, se onnen löysi.
Ihanaa! Hyviä asioita tapahtuu varttuneessakin iässä. Toivoa on.
Kotisivuillamme on lisää hyviä reportaaseja.
Osoite on cbnnews.com.
"Heaven" (Taivas) ― Pat Robertsonin uusi opetus-DVD: -
Ihmiset, jotka ovat kuolleet ja käyneet taivaassa, kertovat kokemuksistaan.
Olin vapaa. - En pelännyt. - Koin rauhaa päästä varpaisiin.
Keskustelen arvostetun sydänkirurgin kanssa.
Moniko potilas on kuollut ja herännyt eloon? - Kymmenet ovat kuolleet -
ja kokeneet taivaan.
Tilaa ruudun numerosta "Heaven" (Taivas) -opetus-DVD.
Kerron myös Raamatun vastaukset tärkeisiin kysymyksiin ikuisuudesta.
Pat, olemmeko ikuisia olentoja. Jatkuuko elämä?
Niin Raamattu sanoo. Emme katoa kuolemassa. Se on varmaa.
Henkemme jatkaa ikuisesti.
Tilaa Pat Robertsonin uusi opetus. "Heaven" ― DVD saatavana nyt.
Kun annat, -
hymyt levenevät.
Kun välität, -
kodit ovat onnellisempia.
Kun lohdutat, -
kipu helpottaa.
Kun kokoonnumme rakastamaan, -
ihmeitä tapahtuu.
Elämä ― tarkoitettu elettäväksi täydelleen.
Jeesus sanoi: "Olen tullut antamaan elämän ja yltäkylläisyyden."
Elämän perheessä, talousasioissa, -
kehossa, mielessä ja hengessä. Elämän arjessa.
Kotisivuillamme osoitteessa CBN.com otamme Jeesuksen sanat vakavasti.
Haluamme auttaa löytämään elämän. Elä täyttä elämää. CBN.com.
Miten olisi lisää paavia? Hän on kolmannella vierailullaan Amerikoissa:
Meksikossa, maailman toiseksi väekkäimmässä katolisessa maassa.
Yhä useampi meksikolainen luopuu katolilaisuudesta.
Paavi yrittää saada heidät pysymään. Javier Bolaños jatkaa Méxicosta.
Paavi vierailee maassa, joka on ollut katolilaisuuden tukikohta vuosisatoja.
Vuonna 2010 Meksikossa oli -
maailman toiseksi suurin katolilaisyhteisö Brasilian jälkeen.
Meksikolaisista valtaosa on katolilaisia.
Uskonto on osa perhe-elämää.
Se on juurtunut syvälle maan kulttuuriin ja historiaan.
Miljoonat katolilaiset kokoontuvat joka vuosi Guadalupen basilikaan -
kunnioittamaan maan suojelus- pyhimystä Guadalupen neitsyttä.
Mutta Meksikon katolisten määrä vähenee.
Monet ovat jättäneet uskonnon. Heistä yksi on Sara.
Hän syntyi katolilaisperheeseen. 17-vuotiaana hän oli suorittanut -
kaikki uskonnolliset riitit. Hän huomasi, ettei hän lähenny Jumalaa.
Kun olin 17, sydämessäni oli tyhjyys.
Elämänhalu oli poissa.
Äitini ystävä sanoi vievänsä minut "paikkaan". Hän ei sanonut "kirkko".
Kirkko se kuitenkin oli. Pastorin sanoma kosketti sydäntäni.
Tuhannet meksikolaiset omaksuvat evankelikaalisen kristinuskon.
Vuonna 1970 meksikolaisista 96 % sanoi olevansa katolilaisia.
Nykyään vastaava luku on alle 85 prosenttia.
Yksi syy on, että evankelikaaliset johtajat ovat lähempänä laumaansa.
Tutkimusten mukaan yksi katolilainen pappi palvelee 6 000:ta katolilaista.
Yksi evankelikaalinen pastori palvelee kahtasataa seuraajaa.
Muita syitä katolisesta kirkosta eroamiseen ovat katuevankeliointi -
ja katolisen kirkon ryvettynyt julkisuuskuva.
Skandaalit ovat karkottaneet ihmisiä. He etsivät erilaista hengellisyyttä.
Evankelikaalikristityt ovat onnistuneet evankeliointityössä.
Monet ovat kuulleet erilaisen sanoman, -
joka antaa rauhan, harmonian, siunauksen ja pelastuksen.
Ennätysmäärät omaksuvat evankelikaalisen kristinuskon.
Paavi Franciscus toivoo vierailunsa virvoittavan katolisia -
ja pitävän meksikolaiset uskollisina katolisuudelle.
Javier Bolaños, México.
Kiitos, Javier. Kiitos seurasta! Ensi viikkoon, koko tiimin puolesta -
näkemiin ja Jumalan siunausta ystävänpäivän tunnelmissa.
Suomennos: Marianne Tenetz